Landsholdsspilleren har spillet over 400 kampe for DM-finalisterne, og har i denne sæson været stærkt medvirkende til, at Frederikshavn White Hawks overraskende har spillet sig i DM-finalen mod Herning. Mads Bech Christensen er noteret for 39 point i denne sæson. - Mads er utrolig stærk defensiv og han løfter for alvor sit offensive spil i denne sæson, hvilket imponerende 39 point vidner alt om. Mads er en ægte White Hawks spiller som altid udviser loyalitet overfor alle i klubben og han er absolut en af de bærende kræfter på det unge White Hawks hold, som nyder godt af hans erfaring og hans altid professionelle væremåde både på og udenfor isen, skriver klubben i en pressemeddelelse. Mads Bech Christensen har dog mulighed for at komme ud af sin kontrakt med White Hawks, hvis han skulle få det rigtige tilbud fra en udenlandsk klub.

Opsummering:
Frederikshavn White Hawks har fået papir på landsholdsbacken Mads Bech Christensen yderligere to sæsoner.